CELEX: E2014C0091
Language: hu
Date: 2014-03-26 00:00:00
Title: Az EFTA Felügyeleti Hatóság 91/14/COL határozata ( 2014. február 26. ) Norvégia 2014–2020 közötti regionális támogatási térképéről (Norvégia)

12.6.2014   
            
            
               HU
            
            
               Az Európai Unió Hivatalos Lapja
            
            
               L 172/52
            
         Az EFTA FELÜGYELETI HATÓSÁG 91/14/COL HATÁROZATA
   (2014. február 26.)
   Norvégia 2014–2020 közötti regionális támogatási térképéről (Norvégia)
   AZ EFTA FELÜGYELETI HATÓSÁG (A TOVÁBBIAKBAN: HATÓSÁG),
   TEKINTETTEL:
   az Európai Gazdasági Térségről szóló megállapodásra (a továbbiakban: az EGT-megállapodás), különösen annak 61–63. cikkére és 26. jegyzőkönyvére,
   az EFTA-államok közötti, Felügyeleti Hatóság és Bíróság létrehozásáról szóló megállapodásra (a továbbiakban: a Felügyeleti és Bírósági Megállapodás) és különösen annak 24. cikkére,
   mivel:
   1.   AZ ELJÁRÁS
   
   
               (1)
            
            
               A norvég hatóságok 2014. január 31-i levelükben bejelentették a 2014. július 1. és 2020. december 31. között alkalmazandó regionális támogatási térképüket, a Hatóság regionális állami támogatásokról (2014–2020) szóló iránymutatása (156) bekezdésének megfelelően (1). Ezen iránymutatás előírja a regionális támogatást nyújtani szándékozó EFTA-államoknak regionális támogatási térképek bejelentését.
            
         
               (2)
            
            
               E határozat a bejelentett térkép regionális állami támogatásokról szóló iránymutatással való összeegyeztethetőségének Hatóság általi értékelését tartalmazza, az iránymutatás (157) bekezdésének megfelelően. A térkép önmagában nem tartalmaz semmiféle állami támogatást az EGT-megállapodás 61. cikke értelmében. A térkép Hatóság általi jóváhagyása nem jelenti bármiféle támogatásnyújtás engedélyezését. A térkép engedélyezése a regionális állami támogatásokról szóló iránymutatással együtt keretét képezi a regionális beruházási támogatások nyújtásának. E tekintetben a térkép a regionális állami támogatásokról szóló iránymutatás integráns részét képezi (2).
            
         2.   A NÉPSŰRŰSÉGI TESZT ALAPJÁN TÁMOGATÁSRA JOGOSULT RÉGIÓK
   
   2.1.   BEVEZETÉS
   
               (3)
            
            
               A norvég hatóságok csak azokat a régiókat jelentették be, amelyek esetében alkalmazható az EGT-megállapodás 61. cikke (3) bekezdésének c) pontja szerinti eltérés. A viszonylag magas egy főre jutó GDP miatt egyetlen norvég régió esetében sem alkalmazható az EGT-megállapodás 61. cikke (3) bekezdésének a) pontja szerinti eltérés (3).
            
         
               (4)
            
            
               Norvégiában a 3-as szintű statisztikai régiók a megyéknek, az 5-ös szintű statisztikai régiók a településeknek felelnek meg.
            
         
               (5)
            
            
               Norvégiának jelenleg 19 megyéje és 428 települése van.
            
         
               (6)
            
            
               Norvégiának nyolc megyéje van, ahol a népsűrűség kevesebb mint 12,5 fő/km2
                   (4). Ezek a következők:
               
                           1.
                        
                        
                           Finnmark;
                        
                     
                           2.
                        
                        
                           Troms;
                        
                     
                           3.
                        
                        
                           Nordland;
                        
                     
                           4.
                        
                        
                           Nord-Trøndelag;
                        
                     
                           5.
                        
                        
                           Sogn og Fjordane;
                        
                     
                           6.
                        
                        
                           Hedmark;
                        
                     
                           7.
                        
                        
                           Oppland és
                        
                     
                           8.
                        
                        
                           Telemark.
                        
                     
         
               (7)
            
            
               E nyolc megye összlakossága 1 255 027 fő (5), ami a norvég népesség 25,51 %-a. Következésképpen, Norvégia nemzeti népességi aránya a szóban forgó időszakban 25,51 % (6).
            
         2.2.   A REGIONÁLIS ÁLLAMI TÁMOGATÁSOKRÓL SZÓLÓ IRÁNYMUTATÁS (149) BEKEZDÉSE SZERINT MEGENGEDETT RUGALMAS MEGKÖZELÍTÉS
   2.2.1.   A térképen teljes egészében szereplő 4 megye
   
   
               (8)
            
            
               A norvég hatóságok a következő négy megyét jelentették be regionális beruházási támogatásra jogosultnak, egész területükre kiterjedően:
               
                           1.
                        
                        
                           Finnmark;
                        
                     
                           2.
                        
                        
                           Troms;
                        
                     
                           3.
                        
                        
                           Nordland és
                        
                     
                           4.
                        
                        
                           Sogn og Fjordane.
                        
                     
         2.2.2.   A térképen csak részben lefedett megyék
   
   
               (9)
            
            
               A maradék 4 megyét csak részben fedi le a bejelentett térkép. A norvég hatóságok ismertették, hogy Norvégiában az egyes megyék nagyon heterogének. Néhány megyében egyszerre vannak magas népsűrűségű, gazdasági tevékenységeket vonzó központi régiók, és elvándorlással küzdő, alacsony népsűrűségű területek. Ez mind a 12,5 fő/km2 alatti és a feletti népsűrűségű megyékre jellemző. A norvég hatóságok emiatt úgy vélik, hogy a kizárólag a 3-as szintű statisztikai régiók alapján meghatározott támogatott területek nem tükröznék azokat a valódi kihívásokat, amelyekkel Norvégia néhány régióban szembesül. A norvég hatóságok emiatt alkalmazták a regionális állami támogatásokról szóló iránymutatás (149) bekezdésében meghatározott rugalmas megközelítést a regionális támogatásra jogosult területek elhatárolásakor.
            
         2.2.3.   Kizárt települések
   
   
               (10)
            
            
               A lenti 1. táblázat áttekintést nyújt az alacsony népsűrűségű megyékben található, a regionális támogatási térképen nem szereplő településekről (kizárt települések).
               
                  1. táblázat
               
               
                           Megyék
                        
                        
                           Települések
                        
                        
                           Népsűrűség
                        
                     
                           Nord-Trøndelag
                        
                        
                           Stjørdal, Levanger
                        
                        
                           26,5
                        
                     
                           Hedmark
                        
                        
                           Elverum, Stange, Løten, Ringsaker, Hamar.
                        
                        
                           29,4
                        
                     
                           Oppland
                        
                        
                           Gran, Lunner, Jevnaker, Østre Toten, Gjøvik, Lillehammer.
                        
                        
                           36,6
                        
                     
                           Telemark
                        
                        
                           Bamble, Siljan, Skien, Porsgrunn.
                        
                        
                           75,9
                        
                     
         
               (11)
            
            
               A térképen nem szereplő települések teljes népessége 350 555 fő.
            
         2.2.4.   Bevont települések
   
   
               (12)
            
            
               A lenti 2. táblázat áttekintést nyújt a magas népsűrűségű megyékben található, a regionális támogatási térképen szereplő településekről (bevont települések).
               
                  2. táblázat
               
               
                           Megyék
                        
                        
                           Települések
                        
                        
                           Népsűrűség
                        
                     
                           Sør-Trøndelag
                        
                        
                           Tydal, Selbu, Midtre Gauldal, Holtålen, Røros, Meldal, Rennebu, Oppdal, Osen, Roan, Åfjord, Bjugn, Rissa, Agdenes, Ørland, Frøya, Hitra, Snillfjord, Hemne.
                        
                        
                           4,4
                        
                     
                           Møre og Romsdal
                        
                        
                           Aure, Smøla, Halsa, Rindal, Surnadal, Sunndal, Tingvoll, Gjemnes, Averøy, Eide, Sandøy, Midsund, Nesset, Rauma, Vestnes, Haram, Stordal, Standa, Norddal, Ørsta, Volda, Sande, Vanylven.
                        
                        
                           7,8
                        
                     
                           Hordaland
                        
                        
                           Masfjorden, Fedje, Modalen, Vaksdal, Samnanger, Kvam, Voss, Granvin, Ulvik, Eidfjord, Ullensvang, Odda, Jondal, Kvinnherad, Tysnes, Fitjar, Etne.
                        
                        
                           6
                        
                     
                           Rogaland
                        
                        
                           Utsira, Kvitsøy, Sauda, Suldal, Hjelmeland, Lund, Sokndal.
                        
                        
                           5
                        
                     
                           Vest-Agder
                        
                        
                           Sirdal, Kvinesdal, Hægebostad, Audnedal, Åseral, Marnardal, Flekkefjord, Farsund.
                        
                        
                           6,7
                        
                     
                           Aust-Agder
                        
                        
                           Risør, Gjerstad, Vegårshei, Tvedestrand, Åmli, Evje og Hornnes, Bygland, Valle, Bykle.
                        
                        
                           4,3
                        
                     
                           Buskerud
                        
                        
                           Nore og Uvdal, Rollag, Krødsherad, Sigdal, Hol, Ål, Hemsedal, Gol, Nes, Flå.
                        
                        
                           3,2
                        
                     
                           Østfold
                        
                        
                           Rømskog, Marker, Aremark.
                        
                        
                           6,9
                        
                     
         
               (13)
            
            
               A bevont területek teljes népessége 349 002 fő.
            
         2.3.   A BEJELENTETT REGIONÁLIS TÁMOGATÁSI TÉRKÉPEN SZEREPLŐ TELEPÜLÉSEK
   
               (14)
            
            
               A lenti 3. táblázat áttekintést nyújt a regionális támogatási térképen szereplő összes településről.
               
                  3. táblázat
               
               
                           Megyék
                        
                        
                           Települések
                        
                     
                           Finnmark
                        
                        
                           Sør-Varanger, Båtsfjord, Unjárga – Nesseby, Deatnu – Tana, Berlevåg, Gamvik, Lebesby, Kárásjohka – Karasjok, Porsáŋgu – Porsanki –Porsanger, Nordkapp, Måsøy, Kvalsund, Hasvik, Loppa, Alta, Guovdageaidnu – Kautokeino, Hammerfest, Vadsø, Vardø.
                        
                     
                           Troms
                        
                        
                           Kvænangen, Nordreisa, Skjervøy, Gáivuotna – Kåfjord, Storfjord, Lyngen, Karlsøy, Balsfjod, Lenvik, Berg, Torsken, Tranøy, Dyrøy, Sørreisa, Målselv, Salangen, Bardu, Lavangen, Gratangen, Ibestad, Skånland, Kvæfjord, Tromsø, Harstad.
                        
                     
                           Nordland
                        
                        
                           Moskenes, Andøy, Sortland, Øksnes, Bø, Hadsel, Vågan, Vestvågøy, Flakstad, Værøy, Røst, Ballangen, Evenes, Tjeldsund, Lødingen, Tysfjord, Hamarøy, Steigen, Sørfold, Fauske, Saltdal, Beiarn, Gildeskål, Meløy, Rødøy, Træna, Lurøy, Rana, Hemnes, Nesna, Dønna, Hattfjelldal, Grane, Vefsn, Leirfjord, Alstahaug, Herøy, Vevelstad, Vega, Brønnøy, Sømna, Bindal, Narvik, Bodø.
                        
                     
                           Nord-Trøndelag
                        
                        
                           Leka, Nærøy, Vikna, Flatanger, Fosnes, Overhalla, Høylandet, Grong, Namsskogan, Røyrvik, Lierne, Snåsa, Inderøy, Namdalseid, Verran, Verdal, Leksvik, Frosta, Meråker, Namsos, Steinkjer.
                        
                     
                           Sør-Trøndelag
                        
                        
                           Tydal, Selbu, Midtre Gauldal, Holtålen, Røros, Meldal, Rennebu, Oppdal, Osen, Roan, Åfjord, Bjugn, Rissa, Agdenes, Ørland, Frøya, Hitra, Snillfjord, Hemne.
                        
                     
                           Møre og Romsdal
                        
                        
                           Aure, Smøla, Halsa, Rindal, Surnadal, Sunndal, Tingvoll, Gjemnes, Averøy, Eide, Sandøy, Midsund, Nesset, Rauma, Vestnes, Haram, Stordal, Stranda, Norddal, Ørsta, Volda, Sande, Vanylven.
                        
                     
                           Sogn og Fjordane
                        
                        
                           Flora, Gulen, Solund, Hyllestad, Høyanger, Vik, Balestrand, Leikanger, Sogndal, Aurland, Lærdal, Årdal, Luster, Askvoll, Fjaler, Gaular, Jølster, Førde, Naustdal, Bremanger, Vågsøy, Selje, Eid, Hornindal, Gloppen, Stryn.
                        
                     
                           Hordaland
                        
                        
                           Masfjorden, Fedje, Modalen, Vaksdal, Samnanger, Kvam, Voss, Granvin, Ulvik, Eidfjord, Ullensvang, Odda, Jondal, Kvinnherad, Tysnes, Fitjar, Etne.
                        
                     
                           Rogaland
                        
                        
                           Utsira, Kvitsøy, Sauda, Suldal, Hjelmeland, Lund, Sokndal.
                        
                     
                           Vest-Agder
                        
                        
                           Sirdal, Kvinesdal, Hægebostad, Audnedal, Åseral, Marnardal, Flekkefjord, Farsund.
                        
                     
                           Aust-Agder
                        
                        
                           Risør, Gjerstad, Vegårshei, Tvedestrand, Åmli, Evje og Hornnes, Bygland, Valle, Bykle.
                        
                     
                           Telemark
                        
                        
                           Notodden, Kragerø, Drangedal, Nome, Bø, Sauherad, Tinn, Hjartdal, Seljord, Kviteseid, Nissedal, Fyresdal, Tokke, Vinje.
                        
                     
                           Buskerud
                        
                        
                           Nore og Uvdal, Rollag, Krødsherad, Sigdal, Hol, Ål, Hemsedal, Gol, Nes, Flå.
                        
                     
                           Oppland
                        
                        
                           Dovre, Lesja, Sjåk, Lom, Vågå, Nord-Fron, Sel, Sør-Fron, Ringebu, Øyer, Gausdal, Vestre Toten, Søndre Land, Nordre Land, Sør-Aurdal, Etnedal, Nord-Aurdal, Vestre Slidre, Øystre Slidre, Vang.
                        
                     
                           Hedmark
                        
                        
                           Kongsvinger, Nord-Odal, Sør-Odal, Eidskog, Grue, Åsnes, Våler, Trysil, Åmot, Stor-Elvdal, Rendalen, Engerdal, Tolga, Tynset, Alvdal, Folldal, Os.
                        
                     
                           Østfold
                        
                        
                           Rømskog, Marker, Aremark.
                        
                     
         
               (15)
            
            
               A regionális támogatási térkép által lefedett összes település száma 281.
            
         2.4.   A RUGALMAS MEGKÖZELÍTÉS ÉRTÉKELÉSE
   
               (16)
            
            
               A regionális állami támogatásokról szóló iránymutatás (149) bekezdése meghatározza azokat a követelményeket, amelyeknek teljesülniük kell ahhoz, hogy a térképen be lehessen vonni a megyék 12,5 fő/km2-nél magasabb népsűrűségű területeit.
            
         
               (17)
            
            
               Először is, a regionális állami támogatásokról szóló iránymutatás (142) bekezdése szerint a bevonás eredményeként nem nőhet meg a népességi arány. A prenotifikált terület lakossága 1 253 474 fő, ami Norvégia lakosságának 25,48 %-át jelenti, és így a regionális állami támogatásokról szóló iránymutatás (142) bekezdésében meghatározott, 25,51 %-os nemzeti népességi plafon alatt marad. A Hatóság ezért úgy véli, hogy ez a követelmény teljesült.
            
         
               (18)
            
            
               Másodszor, a megyék azon területein, amelyek esetében rugalmasság alkalmazható, a népsűrűségnek megyei szinten 12,5 fő/km2-nél alacsonyabbnak kell lennie. Amint azt a fenti 2. táblázat is szemlélteti, ez a követelmény megyei szinten a bevont települések vonatkozásában teljesül.
            
         
               (19)
            
            
               Harmadszor, a bevont településeknek szomszédosaknak kell lenniük a 12,5 fő/km2-nél alacsonyabb népsűrűségű megyékkel. A Hatóság megállapítja, hogy a bevont települések teljesítik ezt a követelményt, amint azt a jelen határozat mellékletében található térkép is szemlélteti (7).
            
         3.   TÁMOGATÁSI INTENZITÁSOK
   
   
               (20)
            
            
               Valamennyi támogatásra jogosult terület általános támogatási plafonja 15 % bruttó támogatási egyenérték, mely kisvállalkozások esetében 20 %-kal, vagy középvállalkozások esetében 10 %-kal egészíthető ki. Ezek a támogatási intenzitások megfelelnek a regionális állami támogatásokról szóló iránymutatás (154) és (155) bekezdésében meghatározott felső határoknak.
            
         4.   IDŐTARTAM ÉS FELÜLVIZSGÁLAT
   
   
               (21)
            
            
               A regionális állami támogatásokról szóló iránymutatás (156) bekezdésének megfelelően a bejelentett térkép 2014. július 1. és 2020. december 31. között lesz hatályban. Szükség esetén, a regionális állami támogatásokról szóló iránymutatás (161) bekezdésének megfelelően, a bejelentett térképet 2016 júniusában félidős értékelésnek kell alávetni annak megállapítására, hogy vannak-e olyan újabb térségek, amelyek az EGT-megállapodás 61. cikke (1) bekezdésének a) pontja alapján jogosultak lehetnek regionális támogatásra, valamint meghatározza az egy főre jutó GDP-jüknek megfelelő támogatási intenzitást.
            
         
               (22)
            
            
               Továbbá, e határozat nem korlátozza a Hatóság azon jogkörét, hogy szükség esetén a Felügyeleti és Bírósági Megállapodás 3. jegyzőkönyve I. része 1. cikke (1) bekezdésének megfelelően a fenti időszak lejárta előtt felülvizsgálja a térképet.
            
         5.   KÖVETKEZTETÉS – A REGIONÁLIS TÁMOGATÁSI TÉRKÉP ÖSSZEEGYEZTETHETŐ A REGIONÁLIS ÁLLAMI TÁMOGATÁSOKRÓL SZÓLÓ IRÁNYMUTATÁSSAL
   
   
               (23)
            
            
               A Hatóság a fenti értékelés alapján úgy véli, hogy Norvégia 2014–2020 közötti regionális támogatási térképe összeegyeztethető a regionális állami támogatásokról szóló iránymutatásban szereplő elvekkel, mivel a lefedett terület nem haladja meg a regionális állami támogatásokról szóló iránymutatás (142) bekezdésében meghatározott, támogatásra jogosult népességi arányt. A bevont területek a regionális állami támogatásokról szóló iránymutatás (149) bekezdésében meghatározott más követelményeket is teljesítenek, mivel a támogatási intenzitások a regionális állami támogatásokról szóló iránymutatás (154) és (155) bekezdésében meghatározott határértékeken belüliek és az időtartam nem hosszabb a regionális állami támogatásokról szóló iránymutatás időtartamánál az iránymutatás (156) bekezdésének megfelelően.
            
         ELFOGADTA EZT A HATÁROZATOT:
   1. cikk
   Norvégia 2014–2020 közötti regionális támogatási térképe összeegyeztethető a regionális állami támogatásokról szóló iránymutatásban szereplő elvekkel. A jelen határozat mellékletét képező térkép a regionális állami támogatásokról szóló iránymutatás integráns része.
   2. cikk
   E határozat címzettje a Norvég Királyság.
   3. cikk
   E határozatnak csak az angol nyelvű szövege hiteles.
   
      Kelt Brüsszelben, 2014. február 26-án.
      
         
            az EFTA Felügyeleti Hatóság részéről
         
         Oda Helen SLETNES
         
            elnök
         
         Frank BÜCHEL
         
            testületi tag
         
      
   
   
      (1)  Elfogadva a 2013. október 23-i 407/13/COL sz. határozattal, még nem tették közzé.
   
      (2)  A regionális állami támogatásokról szóló iránymutatás (157) bekezdése.
   
      (3)  A regionális állami támogatásokról szóló iránymutatás (142) bekezdésének a) pontja és (143)–(144) bekezdése.
   
      (4)  A regionális állami támogatásokról szóló iránymutatás 149. bekezdése. A norvég hatóságok a regionális állami támogatásokról szóló iránymutatás (142) bekezdése 47. lábjegyzetének megfelelően 2010. december 31-i népességi adatokat használt.
   
      (5)  Az itt feltüntetett népességi adatok a Norvégia bejelentésében szereplő információt tükrözik.
   
      (6)  A regionális állami támogatásokról szóló iránymutatás (142) bekezdése. A regionális állami támogatásokról szóló iránymutatás (140) bekezdésének megfelelően, a támogatott terület népességszáma alacsonyabb a nem támogatott területekénél (a nem támogatott területek összlakosságszáma 3 666 831).
   
      (7)  A Hatóság megjegyzi, hogy a svéd határ mentén kevesebb mint 10 kilométernyi sáv van Rømskog, Marker és Aremark (Østfold megyében) és Hedmark megye támogatásra jogosult területei között. A Hatóság szerint a három Østfold megyei település szomszédosnak tekinthető más, támogatásra jogosult régiókkal, a regionális állami támogatásokról szóló iránymutatás (147) bekezdése értelmében. A Hatóság megjegyzi továbbá, hogy Rømskog, Marker és Aremark népsűrűsége alacsony (6,9/km2).
   
      MELLÉKLET
      A 2014–2020 KÖZÖTTI REGIONÁLIS TÁMOGATÁSI TÉRKÉP